**Republika Slovenija, Ministrstvo za vzgojo in izobraževanje**, Masarykova cesta 16, 1000 Ljubljana, ki ga zastopa minister dr. Vinko Logaj (v nadaljnjem besedilu: ministrstvo),

davčna številka: 64524485

matična številka: 2632608000

transakcijski račun: 01100-6300109972, Republika Slovenija - proračun, odprt pri Upravi za javna plačila, Urad Ljubljana

in

**…………[Naziv končnega prejemnika,** naslov]**………..,** ki ga/jo zastopa…………………. v zastopstvu konzorcijskih partnerjev (v nadaljnjem besedilu: končni prejemnik),

davčna številka: …….

matična številka: ……..

transakcijski račun: ……, odprt pri … »[Naziv banke/institucije, pri kateri ima končni prejemnik odprt račun]«

sklepata

#### POGODBO št. ……

o sofinanciranju izvedbe projekta

**»[NAZIV PROJEKTA]«**

v okviru

 Načrta za okrevanje in odpornost

## I. UVODNE DOLOČBE

1. člen

(pravne podlage)

Predmetna pogodba se sklepa na podlagi naslednjih dokumentov:

* Uredbe Sveta (EU) 2020/2094 z dne 14. decembra 2020 o vzpostavitvi Instrumenta Evropske unije za okrevanje v podporo okrevanju po krizi zaradi COVID-19 (UL L št. 433 I, z dne 22. 12. 2020, str. 23),
* Uredbe (EU) 2021/241 Evropskega parlamenta in Sveta z dne 12. februarja 2021 o vzpostavitvi Mehanizma za okrevanje in odpornost (UL L št. 57, z dne 18. 2. 2021, str. 17, s spremembami, v nadaljnjem besedilu: Uredba (EU) 2021/241),
* Uredbe (EU, Euratom) 2020/2092 Evropskega parlamenta in Sveta z dne 16. decembra 2020 o splošnem režimu pogojenosti za zaščito proračuna Unije (UL L št. 433 I, z dne 22. 12. 2020, str. 6, s spremembami, v nadaljnjem besedilu: Uredba (EU, Euratom) 2020/2092),
* Delegirane uredbe Komisije (EU) 2021/2106 z dne 28. septembra 2021 o dopolnitvi Uredbe (EU) 2021/241 Evropskega parlamenta in Sveta o vzpostavitvi Mehanizma za okrevanje in odpornost z določitvijo skupnih kazalnikov in podrobnih elementov preglednice kazalnikov okrevanja in odpornosti (UL L št. 429, z dne 1. 12. 2021. str. 83, s spremembami, v nadaljnjem besedilu: Delegirana uredba (EU) 2021/2106),
* Uredbe Sveta (ES, Euratom) št. 2988/95 z dne 18. decembra 1995 o zaščiti finančnih interesov Evropskih skupnosti (UL L 312, z dne 23. 12. 1995, str. 1),
* Uredbe (EU, Euratom) 2024/2509 Evropskega parlamenta in Sveta z dne 23. septembra 2024 o finančnih pravilih, ki se uporabljajo za splošni proračun Unije (prenovitev) (UL L št. 2024/2509 z dne 26. 9. 2024, v nadaljnjem besedilu: Uredba (EU, Euratom) 2024/2509),
* Uredbe (EU) 2020/852 Evropskega parlamenta in Sveta z dne 18. junija 2020 o vzpostavitvi okvira za spodbujanje trajnostnih naložb ter spremembi Uredbe (EU) 2019/2088 (UL L št. 198, z dne 22. 6. 2020, str. 13, s spremembami),
* Uredbe (EU) 2016/679 Evropskega parlamenta in Sveta z dne 27. aprila 2016 o varstvu posameznikov pri obdelavi osebnih podatkov in o prostem pretoku takih podatkov ter o razveljavitvi Direktive 95/46/ES (Splošna uredba o varstvu podatkov) (UL L št. 119, z dne 4. 5. 2016, str. 1, s spremembami, v nadaljnjem besedilu: Uredba (EU) 2016/679),
* Uredbe (EU) 2018/1725 Evropskega parlamenta in Sveta z dne 23. oktobra 2018 o varstvu posameznikov pri obdelavi osebnih podatkov v institucijah, organih, uradih in agencijah Unije in o prostem pretoku takih podatkov ter o razveljavitvi Uredbe (ES) št. 45/2001 in Sklepa št. 1247/2002/ES (UL L št. 295, z dne 21. 11. 2018, str. 39, v nadaljnjem besedilu: Uredba (EU) 2018/1725),
* drugi delegirani in izvedbeni akti, ki jih sprejme Evropska komisija v zvezi z izvajanjem Mehanizma za okrevanje in odpornost,
* Obvestila Komisije, Tehnične smernice Evropske komisije za uporabo „načela, da se ne škoduje bistveno“ v skladu z uredbo o vzpostavitvi Mehanizma za okrevanje in odpornost (UL C št. 58, z dne 18. 2. 2021, str. 1),
* Direktive (EU) 2015/849 Evropskega parlamenta in Sveta z dne 20. maja 2015 o preprečevanju uporabe finančnega sistema za pranje denarja ali financiranje terorizma, spremembi Uredbe (EU) št. 648/2012 Evropskega parlamenta in Sveta ter razveljavitvi Direktive 2005/60/ES Evropskega parlamenta in Sveta in Direktive Komisije 2006/70/ES (UL L141, z dne 5. 6. 2015, str. 73, s spremembami, v nadaljnjem besedilu: Direktiva (EU) 2015/849),
* Direktive 2014/24/EU Evropskega parlamenta in Sveta z dne 26. februarja 2014 o javnem naročanju in razveljavitvi Direktive 2004/18/ES (UL L št. 94 z dne 28. 3. 2014, str. 65, v nadaljnjem besedilu: Direktiva 2014/24/EU),
* Načrta za okrevanje in odpornost (objavljenega na spletni strani: https://www.gov.si/zbirke/projekti-in-programi/nacrt-za-okrevanje-in-odpornost/dokumenti/, v nadaljnjem besedilu: načrt), potrjenega z Izvedbenim sklepom Sveta o odobritvi ocene načrta za okrevanje in odpornost za Slovenijo potrjen dne 28. 7. 2021 (CM 4171/21) ter z Izvedbenim sklepom Sveta o spremembi Izvedbenega sklepa z dne 28. julija 2021 o odobritvi ocene načrta za okrevanje in odpornost za Slovenijo, potrjen dne 17. 10. 2023, sprememba Izvedbenega načrta potrjena dne 10. 12. 2024 (15989/24) (objavljenim na spletni strani: https://www.gov.si/zbirke/projekti-in-programi/nacrt-za-okrevanje-in-odpornost/dokumenti/, v nadaljnjem besedilu: izvedbeni sklep),
* Operativne ureditve za izvajanje Mehanizma za okrevanje in odpornost med Evropsko komisijo in Slovenijo, podpisane dne 31. 3. 2022 (Operational arrangements between the European Commission and Slovenia), s spremembami, objavljene na https://www.gov.si/zbirke/projekti-in-programi/nacrt-za-okrevanje-in-odpornost/dokumenti/ (v nadaljnjem besedilu: operativne ureditve),
* Zakona o državni upravi (Uradni list RS, št. 113/05 - uradno prečiščeno besedilo, 89/07 - odl. US, 126/07 - ZUP-E, 48/09, 8/10 - ZUP-G, 8/12 - ZVRS-F, 21/12, 47/13, 12/14, 90/14, 51/16, 36/21, 82/21, 189/21, [153/22](http://www.uradni-list.si/1/objava.jsp?sop=2022-01-3795), [18/23](http://www.uradni-list.si/1/objava.jsp?sop=2023-01-0348)),
* Zakona o integriteti in preprečevanju korupcije (Uradni list RS, št. 69/11 - uradno prečiščeno besedilo, 158/20, 3/22 – ZDeb, [16/23](http://www.uradni-list.si/1/objava.jsp?sop=2023-01-0301) – ZZPri), v nadaljnjem besedilu: Zakon o integriteti in preprečevanju korupcije),
* Zakona o preprečevanju pranja denarja in financiranja terorizma (Uradni list RS, št. 48/22, 145/22),
* Zakona o javnih financah (Uradni list RS, št. 11/11 – uradno prečiščeno besedilo, 14/13 - popr., 101/13, 55/15 – ZFisP, 96/15 - ZIPRS1617, 13/18, 195/20 - odl. US, [18/23](http://www.uradni-list.si/1/objava.jsp?sop=2023-01-0348) – ZDU-1O, 76/23),
* Zakona o izvrševanju proračunov Republike Slovenije za leti 2025 in 2026 (Uradni list RS, št.104/24),
* Proračuna Republike Slovenije za leto 2025 (Uradni list RS, št. 123/23, 104/24),
* Proračuna Republike Slovenije za leto 2026 (Uradni list RS, št. 104/24),
* Zakona o splošnem upravnem postopku (Uradni list RS, št. 24/06 – uradno prečiščeno besedilo, 105/06 – ZUS-1, 126/07, 65/08, 8/10, 82/13, 175/20 – ZIUOPDVE, 3/22 – ZDeb)
* Zakona o varstvu osebnih podatkov  (Uradni list RS, št. [163/22](http://www.uradni-list.si/1/objava.jsp?sop=2022-01-4187)), v nadaljnjem besedilu: Zakon o varstvu osebnih podatkov),
* Zakona o poslovni skrivnosti (Uradni list RS, št. [22/19](http://www.uradni-list.si/1/objava.jsp?sop=2019-01-0914), v nadaljnjem besedilu: Zakon o poslovni skrivnosti),
* Zakona o javnem naročanju (Uradni list RS, št. 91/15, 14/18, 121/21, 10/22, [74/22](http://www.uradni-list.si/1/objava.jsp?sop=2022-01-1705) – odl. US, [100/22](http://www.uradni-list.si/1/objava.jsp?sop=2022-01-2511) – ZNUZSZS, 28/23, 88/23 – ZOPNN-F),
* Zakona o organizaciji in financiranju vzgoje in izobraževanja (Uradni list RS, št. 16/07 – uradno prečiščeno besedilo, 36/08, 58/09, 64/09 – popr., 65/09 – popr., 20/11, 40/12 – ZUJF, 57/12 – ZPCP-2D, 47/15, 46/16, 49/16 – popr., 25/17 – ZVaj, 123/21, 172/21, 207/21, [105/22](http://www.uradni-list.si/1/objava.jsp?sop=2022-01-2603) – ZZNŠPP, [141/22](http://www.uradni-list.si/1/objava.jsp?sop=2022-01-3469), [158/22](http://www.uradni-list.si/1/objava.jsp?sop=2022-01-4017) – ZDoh-2AA, 71/23),
* Zakona o vrtcih (Uradni list RS, št. [100/05](http://www.uradni-list.si/1/objava.jsp?sop=2005-01-4349) – uradno prečiščeno besedilo, [25/08](http://www.uradni-list.si/1/objava.jsp?sop=2008-01-0911), [98/09](http://www.uradni-list.si/1/objava.jsp?sop=2009-01-4285) – ZIUZGK, [36/10](http://www.uradni-list.si/1/objava.jsp?sop=2010-01-1737), [62/10](http://www.uradni-list.si/1/objava.jsp?sop=2010-01-3387) – ZUPJS, [94/10](http://www.uradni-list.si/1/objava.jsp?sop=2010-01-4935) – ZIU, [40/12](http://www.uradni-list.si/1/objava.jsp?sop=2012-01-1700) – ZUJF, [14/15](http://www.uradni-list.si/1/objava.jsp?sop=2015-01-0505) – ZUUJFO, [55/17](http://www.uradni-list.si/1/objava.jsp?sop=2017-01-2525), [18/21](http://www.uradni-list.si/1/objava.jsp?sop=2021-01-0412)),
* Zakona o osnovni šoli (Uradni list RS, št. 81/06 – uradno prečiščeno besedilo, 102/07, 107/10, 87/11, 40/12 – ZUJF, 63/13, 46/16 – ZOFVI-K, 76/23, 16/24),
* Zakona o gimnazijah (Uradni list RS, št. 1/07 – uradno prečiščeno besedilo, 68/17, 6/18 – ZIO-1, 46/19, 53/24),
* Zakona o poklicnem in strokovnem izobraževanju (Uradni list RS, št. 79/06, 68/17, 46/19, 53/24),
* Uredbe o izvajanju Uredbe (EU) o Mehanizmu za okrevanje in odpornost (Uradni list RS, št. 167/21, v nadaljnjem besedilu: uredba o izvajanju mehanizma),
* Uredbe o enotni metodologiji za pripravo in obravnavo investicijske dokumentacije na področju javnih financ (Uradni list RS, št. 60/06, 54/10, 27/16),
* Uredbe o postopku, merilih in načinih dodeljevanja sredstev za spodbujanje razvojnih programov in prednostnih nalog (Uradni list RS, št. 56/11),
* Smernic za določanje finančnih popravkov, ki jih je treba uporabiti za odhodke, ki jih financira Unija, zaradi neupoštevanja veljavnih pravili o javnem naročanju, z dne 14. 5. 2019 (C(2019) 3452 final), objavljenih na spletni strani: <https://ec.europa.eu/regional_policy/sources/guidance/GL_corrections_pp_irregularities_SL.pdf> ter https://ec.europa.eu/regional\_policy/sources/guidance/GL\_corrections\_pp\_irregularities\_annex\_SL.pdf ,
* smernic, priročnikov in ostalih aktov koordinacijskega organa, objavljenih na spletni strani: <https://www.gov.si/zbirke/projekti-in-programi/nacrt-za-okrevanje-in-odpornost/dokumenti/>:
* Smernic za določitev načina financiranja iz sredstev Mehanizma za okrevanje in odpornost, Ministrstvo za finance, št. 546-2/2021/14 z dne 17. 1. 2022,
* Priročnika o načinu financiranja iz sredstev Mehanizma za okrevanje in odpornost, Ministrstvo za finance, Urad Republike Slovenije za okrevanje in odpornost, verzija 1.0 z dne 21. 3. 2022, s spremembami,
* Smernic za določitev načina izvajanja Mehanizma za okrevanje in odpornost, Ministrstvo za finance, št. 546-36/2022-1621/21 z dne 14. 4. 2022,
* Priročnika o načinu izvajanja Mehanizma za okrevanje in odpornost, Ministrstvo za finance, Urad Republike Slovenije za okrevanje in odpornost, verzija 1.0 z dne 25. 4. 2022, s spremembami,
* Uporabniškega priročnika, Spremljanje NOO v MFERAC (objekti in funkcionalnosti), ver.1, marec 2022,
* Navodil MFERAC kot sistema repozitorijev za spremljanje izvajanja NOO, junij 2023,
* Strategije koordinacijskega organa Mehanizma za okrevanje in odpornost za boj proti goljufijam, Ministrstvo za finance, Urad Republike Slovenije za okrevanje in odpornost, št. 546-37/2021-1621-2 z dne 30. 12. 2021,
* Izjave koordinacijskega organa o politiki na področju boja proti goljufijam Ministrstvo za finance, Urad Republike Slovenije za okrevanje in odpornost, št. 546-37/2021-1621-1 z dne 30. 12. 2021,
* sklepa o začetku postopka javnega razpisa za dodelitev sredstev Mehanizma za okrevanje in odpornost »Eksperimentalni in pilotni projekti - Razvoj in krepitev kompetenc za trajnostni razvoj in finančno pismenost« št. 303-15/2025-3350-1 z dne 4. 2. 2025 (v nadaljnjem besedilu: sklep o začetku postopka),
* javnega razpisa »Eksperimentalni in pilotni projekti - Razvoj in krepitev kompetenc za trajnostni razvoj in finančno pismenost«, Uradni list RS, št. …, z dne …,
* sklepa o izboru Ministrstva za vzgojo in izobraževanje, št. …, z dne … (v nadaljnjem besedilu: sklep o izboru).
1. člen

(ugotovitvene določbe)

Pogodbeni stranki nesporno ugotavljata, da:

* je ministrstvo oseba javnega prava, ki je na podlagi uredbe o izvajanju mehanizma dolžno opravljati predpisane naloge v okviru načrtovanja in izvajanja ukrepov skladno z načrtom, izvedbenim sklepom in operativnimi ureditvami ter načina izbora in izvajanja projektov, pri čemer nastopa v vlogi nosilnega organa,
* predstavljajo sredstva, dodeljena končnemu prejemniku v skladu s to pogodbo, sredstva mehanizma za okrevanje in odpornost, ki se končnemu prejemniku na podlagi te pogodbe izplačajo kot sredstva iz proračuna Evropske unije,
* je namen sofinanciranja projektov iz sredstev mehanizma za okrevanje in odpornost izključno sofinanciranje tistih upravičenih stroškov in izdatkov izbranih projektov ali njihovih delov, ki niso obremenjeni s kršitvami veljavnih predpisov ali te pogodbe,
* se je končni prejemnik v imenu konzorcija partnerjev prijavil na javni razpis za dodelitev sredstev »Eksperimentalni in pilotni projekti - Razvoj in krepitev kompetenc za trajnostni razvoj in finančno pismenost« (v nadaljnjem besedilu: javni razpis) in pri izvajanju tega projekta nastopa s konzorcijskimi partnerji, s katerimi ima sklenjeno konzorcijsko pogodbo, št…. z dne…, ki je sestavni del te pogodbe kot priloga 3,
* je bil končni prejemnik izbran s sklepom o izboru,
* se ta pogodba sklepa na podlagi predpisov in dokumentov iz 1. člena te pogodbe, ki sta jih pri izvajanju pogodbenih obveznosti dolžni spoštovati obe pogodbeni stranki in njihovo vsebino sprejemata kot del te pogodbe,
* se v primeru kolizije med pogodbenimi določbami in pravnimi akti, ki so navedeni v 1. členu te pogodbe, uporabijo evropski predpisi in pogoji, pod katerimi Evropska unija (v nadaljnjem besedilu: EU) državi članici, to je Republiki Sloveniji, podeljuje sredstva sofinanciranja in da je končni prejemnik seznanjen z obveznostmi organov Republike Slovenije, tj. ministrstva v razmerju do EU,
* je končni prejemnik seznanjen, da s podpisom te pogodbe vstopa v pogodbeno razmerje, ki ga pogodbeni stranki ne moreta oblikovati prosto, ker je pogodba v določenem delu pod javnopravnim režimom, ki odstopa od splošnih pravil pogodbenega prava,
* ministrstvo nastopa v pogodbi kot nosilec javnega interesa in pri njegovem uresničevanju razpolaga s pooblastili, ki pomenijo enostransko poseganje v določbe te pogodbe, zlasti v delih, ki se nanašajo na pristojnosti ministrstva ter nadzora v zvezi nadzorom nad porabo sredstev in pooblastilom za ta nadzor,
* je končni prejemnik seznanjen z obveznostmi in pristojnostmi Republike Slovenije glede mehanizma za okrevanje in odpornost, ki ga izvaja Evropska komisija z neposrednim upravljanjem, pri čemer za sredstva Sklada za okrevanje in odpornost, financiranje katerega se izvaja preko proračunskega sklada (v nadaljnjem besedilu: sklad NOO) Evropska komisija in Republika Slovenija uporabljata načelo dobrega finančnega poslovodenja in smotrnost v skladu s 33. členom Uredbe (EU, Euratom) 2024/2509, ki se uporablja za evropski proračun,
* se kot vloga prijavitelja, ki je sestavni del te pogodbe kot priloga 1, šteje celotna dokumentacija, ki jo je prijavitelj predložil v prijavi na javni razpis in je bila podlaga za izdajo sklepa o izboru, pri čemer je prijavitelj po tej pogodbi v vlogi končnega prejemnika. Vloga prijavitelja zajema tudi finančni načrt in konzorcijsko pogodbo, ki se ju za potrebe opredelitev po tej pogodbi obravnava ločeno, kot sestavni del te pogodbe kot priloga 2 in priloga 3,
* je pravočasna izpolnitev obveznosti, za katero so roki določeni v 8. členu te pogodbe, bistvena sestavina pogodbe,
* je končni prejemnik seznanjen, da se ta pogodba sklepa pod pogoji, določenimi s predpisi in dokumenti iz 1. člena te pogodbe in da prevzema vse obveznosti, ki bi jih iz te pogodbe imela Republika Slovenija nasproti Evropski komisiji, kakor tudi da morajo biti vse aktivnosti, ki se podpirajo iz sklada NOO, v skladu z veljavnim pravom EU in nacionalnim pravom v zvezi z njegovo uporabo,
* ministrstvo ali drug pristojen organ spremlja in nadzira izvajanje te pogodbe ter namensko porabo sredstev mehanizma za okrevanje in odpornost,
* so vsi udeleženci mehanizma za okrevanje in odpornost dolžni preprečevati, odkrivati in odpravljati nepravilnosti ter poročati o njih, kakor tudi izvesti vračilo neupravičeno izplačanih ali nepravilno porabljenih zneskov (v nadaljnjem besedilu: finančni popravki) in druge popravke v povezavi z odkritimi posameznimi ali sistemskimi nepravilnostmi,
* se finančni popravki določijo na posameznih primerih ugotovljenih neupravičenih izdatkov, kadar pa zneska neupravičenih izdatkov ni mogoče natančno določiti, se kot finančni popravek uporabi pavšalni znesek ali ekstrapolirani finančni popravek,
* je končni prejemnik seznanjen, da neizvršitev finančnega popravka za Republiko Slovenijo pomeni neupravičeno obremenitev proračuna Republike Slovenije, kot to določa 22. člen Uredbe (EU) 2021/241,
* ima končni prejemnik možnost ugovarjanja zoper vmesna poročila ministrstva, koordinacijskega organa, stroškovnega organa, revizijskega organa, Evropske komisije in drugih nadzornih organov vključenih v izvajanje, upravljanje, nadzor ali revizijo javnega razpisa in načrta, v katerih lahko navaja vsa dejstva in dokaze, s katerimi potrjuje svoje navedbe,
* se končni prejemnik zavezuje ravnati v skladu z ugotovitvami iz končnih poročil ministrstva, koordinacijskega organa, stroškovnega organa, revizijskega organa, Evropske komisije in drugih nadzornih organov, vključenih v izvajanje, upravljanje, nadzor ali revizijo javnega razpisa in načrta, ki se nanašajo na ugotovljene kršitve končnega prejemnika pri izvajanju in v zvezi z izvajanjem projekta, kar vključuje tudi izbiro in izvedbo postopka oddaje javnih naročil,
* se končni prejemnik zaveže izvršiti finančne popravke v višini in rokih, kot izhajajo iz končnih poročil ministrstva, koordinacijskega organa, stroškovnega organa, revizijskega organa, Računskega sodišča Republike Slovenije, Evropske komisije ali drugega pristojnega organa. Izvršitev celotnega finančnega popravka v določenem roku je bistvena sestavina te pogodbe,
* zadržanje izplačil sredstev, finančni popravki in vračilo že izplačanih sredstev za končnega prejemnika ne pomenijo nastanka težko nadomestljive škode,
* v primerih, kjer je s to pogodbo določeno soglasje ali potrditev ministrstva, o obstoju in ustreznosti obrazložitve spremembe in izkazanosti njene utemeljitve presodi ministrstvo po prostem preudarku,
* javni razpis sofinancirata Republika Slovenija, Ministrstvo za vzgojo in izobraževanje, in Evropska unija – NextGenerationEU. Javni razpis se izvaja skladno z načrtom v okviru razvojnega področja Pametna, trajnostna in vključujoča rast, komponente: Krepitev kompetenc, zlasti digitalnih in tistih, ki jih zahtevajo novi poklici in zeleni prehod (v nadaljevanju: C3 K5), za ukrep investicije E: Celovita transformacija (trajnost in odpornost) zelenega in digitalnega izobraževanja,
* je pomen izrazov, uporabljenih v tej pogodbi, enak pomenu izrazov, kot jih določa uredba o izvajanju mehanizma, razen če ta pogodba izrecno določa drugačen pomen posameznega izraza.

## II. PREDMET POGODBE

1. člen

(predmet pogodbe)

Predmet te pogodbe je sofinanciranje upravičenih stroškov izvedbe projekta »**[NAZIV PROJEKTA]«** (v nadaljnjem besedilu: projekt). Podrobna vsebina predmeta te pogodbe je opredeljena v vlogi prijavitelja in v finančnem načrtu, ki sta sestavna dela te pogodbe kot priloga 1 in priloga 2.

Pogodbeni stranki s to pogodbo urejata medsebojne pravice, obveznosti in odgovornosti glede sofinanciranja in izvajanja projekta iz prvega odstavka tega člena.

1. člen

(upravičeni stroški in izvedba projekta)

Stroški projekta so upravičeni, če:

* so predvideni in skladni s to pogodbo, izhajajo iz predmeta pogodbe ter so neposredno povezani s projektom, ki je opredeljen v vlogi prijavitelja (priloga 1) ter temeljijo na projekciji načrtovanih stroškov, navedenih v finančnem načrtu (priloga 2),
* so potrebni za izvedbo projekta in so v skladu z njegovimi cilji,
* so razumni in utemeljeni ter se skladajo z načelom učinkovite, zakonite in gospodarne porabe sredstev,
* temeljijo na verodostojnih knjigovodskih in drugih listinah,
* so dejansko nastali za dela, ki so bila opravljena, za blago, ki je bilo dobavljeno oziroma za storitve, ki so bile izvedene,
* so nastali in bili s strani končnega prejemnika plačani v okviru obdobja upravičenosti,
* so v skladu z veljavnimi pravili EU in nacionalnimi predpisi,
* se v primeru poenostavljene oblike stroška, strošek uveljavlja v skladu s pravili za poenostavljene oblike stroška,
* prijavljeni stroški projekta niso in ne bodo povrnjeni iz drugih virov (prepoved dvojnega financiranja).

Upravičeni stroški projekta morajo biti skladni z javnim razpisom ter z veljavnimi smernicami, priročniki in ostalimi akti koordinacijskega organa iz 1. člena te pogodbe.

Neupravičenih stroškov ministrstvo ne financira, kakor tudi ne iz tega izhajajoče izgube sredstev končnega prejemnika.

Višina posameznih vrst upravičenih stroškov projekta je navedena v finančnem načrtu, ki je sestavni del te pogodbe kot priloga 2.

Če bi višina posamezne vrste stroška med izvajanjem projekta presegla omejitve, določene z javnim razpisom, se takšen presežek stroška šteje za neupravičen, ne glede na višino stroška, predvideno v vlogi prijavitelja in v finančnem načrtu, ki sta sestavna dela te pogodbe kot priloga 1 in priloga 2.

Za uveljavljanje upravičenih stroškov predmetnega javnega razpisa se skladno s smernicami EK za pripravo načrtov za okrevanje in odpornost ter Priročnikom o načinu financiranja in sredstev Mehanizma za okrevanje in odpornost (objavljen na: https://www.gov.si/zbirke/projekti-in-programi/nacrt-za-okrevanje-in-odpornost/dokumenti/) uporabi poenostavljene oblike stroškov.

Upravičeni stroški javnega razpisa so:

I. Neposredni stroški za osebje:

1. Strošek na enoto – urna postavka stroškov osebja za izvajanje projekta (v nadaljnjem besedilu: SE urna postavka)
2. Delo po podjemni pogodbi, v okviru katere so upravičeni izključno stroški dela
3. Delo po avtorski pogodbi, v okviru katere so upravičeni izključno stroški dela

Neposredni stroški osebja so stroški zaposlenih, ki izhajajo iz pogodbe o zaposlitvi, podjemne pogodbe ali avtorske pogodbe za delo, neposredno povezano z aktivnostmi projekta, vključno z davki in prispevki ter drugimi povračili stroškov dela, ne vključujejo pa stroškov službenih poti ali drugih materialnih stroškov.

SE urna postavka:v skladu s Priročnikom o načinu financiranja iz sredstev Mehanizma za okrevanje in odpornost ter s smiselno uporabo drugega (a) odstavka 55. člena Uredbe (EU) 2021/1060 in Smernic o možnostih poenostavljenega obračunavanja stroškov: financiranje po pavšalni stopnji, standardne lestvice stroškov na enoto, pavšalni zneski, za namen tega projekta prijavitelj določi vrednosti SE za osebje, zaposleno za izvajanje projekta.

Prijavitelj izračune vrednosti urnih postavk pripravi tako, da za vsako osebo izpolni Obrazec za izračun SE skladno z navodili, ki sta sestavni del Priloge 6 Seznam osebja na projektu in izračun SE. Obvezna priloga k vsakemu Obrazcu za izračun SE so plačne liste za zadnjih zaporednih šest mesecev. Urna postavka se izračuna tako, da se zadnji evidentirani polletni bruto bruto stroški za zaposlenega delijo z 860 urami. Prijavitelj na podlagi podatkov v Obrazcih za izračun SE in predvidenih nalog v projektu pripravi Seznam osebja, zaposlenega na projektu (v nadaljnjem besedilu: Seznam osebja (SE))[[1]](#footnote-2). Ministrstvo preveri izračune in potrdi vrednosti v navedenem seznamu najkasneje pred izplačilom prve Vloge za izplačilo s prilogami[[2]](#footnote-3) (v nadaljnjem besedilu: VZI).

Seznam osebja (SE) bo v času trajanja projekta možno dopolnjevati s podatki o osebju, ki se bo naknadno vključilo v projekt, ter izračuni njihovih urnih postavk, in sicer tako, da bo končni prejemnik najmanj 30 dni pred izstavitvijo vsakokratne nadaljnje VZI predložil seznam, dodatne izračune ter dokazila po enakem postopku, kot opisano v zgornjem odstavku.

Pri uveljavljanju stroškov za osebje v okviru SE so upravičene **le efektivne ure dela** za izvajanje projektnih aktivnosti. Stroški dopustov, bolniških in drugih odsotnosti niso upravičeni. Skupno število ur, prijavljenih na osebo za določeno leto ali mesec, ob smiselni uporabi tretjega odstavka 55. člena Uredbe (EU) 2021/1060 ne sme presegati 1720 ur letno oziroma ustreznega sorazmernega števila ur od 1720 za osebe, ki delajo s krajšim delovnim časom. Končni prejemnik o navedenem vodi evidenco.

Posrednih stroškov dela, ki se uveljavljajo v okviru financiranja po pavšalni stopnji, ni dovoljeno uveljavljati v okviru SE urna postavka.

II. Pavšalno financiranje v višini 40 % neposrednih upravičenih stroškov za osebje

Za pokritje vseh preostalih stroškov izvajanja aktivnosti projekta, ki niso neposredni stroški osebja, se uporabi pavšalna stopnja v višini do 40 % upravičenih neposrednih stroškov osebja skladno s prvim odstavkom 56. člena Uredbe (EU) 2021/1060, kar vključuje:

1. oprema in druga opredmetena osnovna sredstva,
2. stroški za službena potovanja,
3. posredni stroški dela (stroški osebja, ki je posredno vključeno v operacijo npr. računovodja, tajnica, …) in drugi posredni stroški skladno z opredelitvijo posrednih stroškov v tč. 3.4 Navodil organa upravljanja o upravičenih stroških (npr.: stroški električne energije, stroški ogrevanja, vode in komunalnih storitev, odvoza smeti, stroški telefona in elektronske pošte, stroški poštnin in kurirskih storitev, stroški potrošnega materiala in drobnega inventarja, …),
4. investicije v neopredmetena sredstva,
5. stroški informiranja in komuniciranja (npr. izdelava ali nadgradnja spletne strani, stroški organizacije in izvedbe dogodkov, namenjenih informiranju in komuniciranju, stroški oglaševalskih storitev, stroški oblikovanja, priprave na tisk ter drugi stroški informiranja in komuniciranja),
6. davek na dodano vrednost,
7. delo po pogodbi o opravljanju storitev ter
8. drugi stroški storitev zunanjih izvajalcev (namenjeni drugim stroškom iz naslova avtorskih in podjemnih pogodb, ki ne predstavljajo stroškov dela (npr. potni stroški in stroški prenočevanja podjemnika ali avtorja) ipd).

Za kritje stroškov zaposlenih (neposredni stroški osebja za stroške plač in prispevkov ter drugih stroškov povezanih z delom) pri poslovodečem partnerju in za ostale partnerje v konzorciju se v okviru pogodbe o zaposlitvi v okviru polnega delovnega časa, pri čemer je oseba lahko razporejena oziroma zaposlena na operaciji tudi v deležu, uporabi SE.

Zaradi pričakovanih rasti cen (inflacije) se SE revidira (julija 2025) in prilagodili glede na zadnje polletne bruto stroške zaposlenih (od 1. 1. 2025 do 30. 6. 2025). Z revidiranjem bo posledično določena in uporabljena nova višina standardnega stroška na enoto za izvedbo projekta, navedena sprememba pa bo stopila v veljavo z dnem 1. 7. 2025.

Končni prejemnik hrani tudi vsa druga ustrezna dokazila, ki dokazujejo izvedene aktivnosti. Teh dokazil končni prejemnik ne prilaga k vlogi za izplačilo, vendar jih priloži na zahtevo skrbnika pogodbe na strani ministrstva, revizijskega ali drugega organa, ki je pristojen za preverjanje pravilnosti in učinkovitosti porabljenih sredstev.

Izstavljanje računa ali druge enakovredne knjigovodske listine samemu sebi predstavlja neupravičen strošek (npr. prikaz stroškov najema končnega prejemnika za uporabo lastne nepremičnine ali infrastrukture).

Izstavljanje računov oziroma drugih enakovrednih knjigovodskih listin med konzorcijskimi partnerji ima za posledico neupravičenost stroška.

Stroški so neupravičeni, če se ugotovi, da pri končnemu prejemniku oziroma konzorcijskemu partnerju obstaja nasprotje interesov z izbranim ponudnikom. Neupravičen strošek predstavlja npr. vključitev osebe, ki je imenovana za opravljanje funkcije zakonitega zastopnika končnega prejemnika oziroma konzorcijskemu partnerju (ne glede na obliko pogodbe oziroma pravno podlago za opravljanje te funkcije) ali za katero obstaja nasprotje interesov, kot zunanjega izvajalca na projektu (ne glede na izvedbo postopka naročila). Nasprotje interesov je nepravilnost, ki vpliva na proračun EU ali Republike Slovenije in je lahko povezana z goljufivimi dejavnostmi. Opredeljeno je v Uredbi (EU, Euratom) 2024/2509, Direktivi 2014/24/EU, zakonu, ki ureja javno naročanje in zakonu, ki ureja integriteto in preprečevanje korupcije. Prepoved nasprotja interesov velja za vsa naročila.

Pri izvajanju projekta v primeru evidenčnega naročila z ocenjeno vrednostjo enako ali višjo od 10.000 EUR brez DDV končni prejemnik izkaže upoštevanje načela gospodarnosti, učinkovitosti in uspešnosti ter načela transparentnosti (pri čemer načelo transparentnostine velja za končnega prejemnika oziroma konzorcijskega partnerja, ki ni naročnik po zakonu, ki ureja javno naročanje).

Navedeno se izkaže s tem, da:

* načelo gospodarnosti, učinkovitosti in uspešnosti: so bile pridobljene (dejansko prejmejo) vsaj 3 relevantne ponudbe ali se izkaže, da je bilo posredovano povpraševanje vsaj 6 relevantnim ponudnikom (če je na trgu toliko ponudnikov), pri čemer mora biti izbrana ponudba primerljiva s cenami na trgu. Prejem 3 ponudb ali posredovanje povpraševanja 6 ponudnikom zagotavlja zadostno garancijo za skladnost s tržno ceno zgolj, če so ponudbe oziroma ponudniki relevantni:
* pri tem se ponudba oziroma ponudnik šteje za relevantnega, če je končni prejemnik oziroma konzorcijski partner preveril ustreznost zmogljivosti ponudnika in je preveril, da ne obstaja nasprotje interesov. Način preverjanja relevantnosti (smiselna uporaba določil o ugotavljanju sposobnosti in določil o preprečevanju nasprotja interesov po zakonu, ki ureja javno naročanje):
	+ *zmogljivost ponudnika:* končni prejemnik oziroma konzorcijski partner je preveril, da dobavitelj/izvajalec lahko zagotovi zahtevano blago ali storitve (kjer to ni omejeno samo na seznam dejavnosti, vključenih v javno dostopen register poslovnih subjektov), kar se dokazuje z npr. izpisi iz spletnih strani ponudnikov, izpisi iz Ajpes, izpolnjene izjave ponudnikov in
	+ *nasprotje interesov:* končni prejemnik oziroma konzorcijski partner je preveril, da ne obstaja neposredna ali posredna povezava osebe, ki vodi/sodeluje/odloča v postopku naročanja s ponudnikom in da prejete ponudbe niso od gospodarskih subjektov, za katere se šteje, da so povezane družbe (glede na določbe zakona, ki ureja gospodarske družbe), kar se dokazuje z npr. izpisi iz Ajpes, izpolnjene izjave ponudnikov, izpolnjene izjave oseb, ki vodijo/sodelujejo/odločajo v postopku naročanja glede (ne)obstoja neposredne ali posredne povezave s ponudnikom;
* načelo transparentnosti: je bilo v seznamu javnih naročil objavljenem na Portalu javnih naročil, ki so bila oddana preteklo leto (z opisom predmeta, vrsto predmeta in vrednostjo oddanega naročila brez DDV ter nazivom gospodarskega subjekta, ki mu je bilo naročilo oddano) tudi predmetno naročilo.

Če ima končni prejemnik oziroma konzorcijski partner sprejet interni dokument za izvajanje javnih naročil, zagotavlja upoštevanje določil internega dokumenta za izvajanje javnih naročil. V primeru, da so določila te pogodbe strožja od določil internega dokumenta za izvajanje javnih naročil, se v delu za evidenčna naročila upošteva ta pogodba.

Dokazila za izkazovanje upravičenosti stroškov morajo biti skladna s to pogodbo, javnim razpisom ter z veljavnimi smernicami, priročniki in ostalimi akti koordinacijskega organa iz 1. člena te pogodbe.

Vlogi za izplačilo z obveznimi prilogami (v nadaljnjem besedilu: vloga za izplačilo), ki je sestavni del te pogodbe kot priloga 4, mora končni prejemnik priložiti tudi dokazila, ki so navedena v sami vlogi za izplačilo. Za namene preverjanj se lahko zahtevajo dodatna dokazila o upravičenosti stroškov, ki niso navedena v vlogi za izplačilo.

Kakovost izvedbe projekta mora ustrezati zahtevam ministrstva in vlogi prijavitelja.

1. člen

(prerazporeditev stroškov)

Končni prejemnik lahko prerazporedi posamezne vrste upravičenih stroškov, financiranih iz sredstev Mehanizma za okrevanje in odpornost, ki so navedene v finančnem načrtu, ki je sestavni del te pogodbe kot priloga 2, vendar največ do višine 20% načrtovanega zneska posamezne vrste stroškov po finančnem načrtu št. … z dne …, o čemer je dolžan pisno obvestiti skrbnika pogodbe ministrstva, pri čemer predloži skrbniku pogodbe ministrstva tudi nov finančni načrt. V primeru, da bo sprememba več kot 20%, končni prejemnik skrbniku pogodbe ministrstva poda obrazložen pisni predlog spremembe finančnega načrta. V primeru, da skrbnik pogodbe ministrstva ugotovi, da je predlog utemeljen, ga pisno sprejme, v nasprotnem primeru pa predlog pisno zavrne.

1. člen

(pravice uporabe rezultatov)

Končni prejemnik se zavezuje, da stvaritve, ki imajo značaj avtorskega dela in morebitne podobne stvaritve, ki nastanejo pri izvajanju projekta, ne bodo uporabljene v tržne namene.

Avtorska dela, študije, navodila, priporočila ter smernice in morebitne podobne stvaritve, nastale pri izvajanju projekta, morajo biti prosto dostopne širši javnosti z objavo na spletni strani končnega prejemnika ali na drugem spletnem mestu, dostopnem širši javnosti.

Končni prejemnik zagotavlja, da bo za zgoraj navedene izdelke informacijsko-komunikacijskih oz. digitalnih vsebin, ki imajo značaj avtorskega dela, pridobil in na naročnika prenesel materialne avtorske pravice iz členov 22 do 33 Zakona o avtorski in sorodnih pravicah (Uradni list RS, št. [16/07](http://www.uradni-list.si/1/objava.jsp?sop=2007-01-0717) – uradno prečiščeno besedilo, [68/08](http://www.uradni-list.si/1/objava.jsp?sop=2008-01-2962), [110/13](http://www.uradni-list.si/1/objava.jsp?sop=2013-01-4030), [56/15](http://www.uradni-list.si/1/objava.jsp?sop=2015-01-2358), [63/16](http://www.uradni-list.si/1/objava.jsp?sop=2016-01-2683) – ZKUASP, [59/19](http://www.uradni-list.si/1/objava.jsp?sop=2019-01-2613), [130/22](http://www.uradni-list.si/1/objava.jsp?sop=2022-01-3087)), in sicer neizključno, brez časovnih in teritorialnih omejitev in za neomejeno uporabo v obliki odprtih podatkov v skladu z Zakonom o dostopu do informacij javnega značaja (Uradni list RS, št. 51/06 – uradno prečiščeno besedilo, 117/06 – ZDavP-2, 23/14, 50/14, 19/15 – odl. US, 102/15, 7/18, [141/22](http://www.uradni-list.si/1/objava.jsp?sop=2022-01-3466)) in njegovimi podzakonskimi akti.

CC LICENCA: Pogodbeni stranki sta sporazumni, da za konkretne stvaritve, ki imajo značaj avtorskega dela in so predmet te pogodbe, velja za prenos na tretje osebe in označevanje avtorskih del z licenco Creative Commons (CC) naslednja oblika standardne licence: "priznanje avtorstva" + "nekomercialno" + "deljenje pod istimi pogoji", po kateri je uporabnikom dovoljeno avtorsko delo in njegove predelave reproducirati, distribuirati, dajati v najem, priobčiti javnosti in predelovati samo pod pogojem, da navedejo avtorja, da ne gre za komercialno uporabo in da tudi oni naprej širijo izvirna dela/ predelave pod istimi pogoji.

Končni prejemnik je sam odgovoren za morebitne kršitve avtorskih pravic drugih, ki bi nastale v zvezi z izvajanjem projekta po tej pogodbi.

### III. VREDNOST POGODBE

1. člen

(vrednost pogodbe)

Skupna pogodbena vrednost za projekt, ki je predmet te pogodbe, znaša največ do [VREDNOST POGODBE V EUR], od tega po posameznih proračunskih postavkah:

* ……...........,....EUR s PP 221170 (C3K12IE Celovita transformacija zelenega in digitalnega izobraževanja-NOO-MIZŠ-MVI.

Predvidena finančna dinamika po posameznih proračunskih letih je:

|  |  |  |
| --- | --- | --- |
| Leto/PP | PP 221170 | Skupaj |
| 2025 |  | 0,00 |
| 2026 |  | 0,00 |
| Skupaj: | 0,00 | 0,00 |

konto ..... in ......

Projekt je uvrščen v Načrt razvojnih programov (NRP), št.:…..

Med posameznimi proračunskimi leti so sredstva prenosljiva v primeru obstoja utemeljenih razlogov (npr. spremenjena dinamika prispeva k doseganju mejnikov in ciljev) ter likvidnostnih zmožnosti sklada NOO oziroma proračuna Republike Slovenije, kar se opredeli z aneksom k tej pogodbi. Delež sofinanciranja projekta je 100 odstotkov.

## IV. OBDOBJE UPRAVIČENOSTI IN ROK ZA IZVEDBO

1. člen

(obdobje upravičenosti in rok za izvedbo projekta)

Aktivnosti projekta se začnejo izvajati od dneva izdaje sklepa o izboru, rok za zaključek aktivnosti projekta je do dne 30. 6. 2026. Terminski načrt izvedbe aktivnosti projekta je opredeljen v vlogi prijavitelja, ki je sestavni del te pogodbe kot priloga 1. Vsako spremembo terminskega načrta izvedbe aktivnosti projekta mora potrditi skrbnik pogodbe na strani ministrstva.

Obdobje upravičenosti stroškov (nastanek stroškov: datum opravljene storitve oziroma dobavljenega blaga) je od dneva izdaje sklepa o izboru do dne 30. 6. 2026. Obdobje upravičenosti izdatkov (datum plačila računov oziroma verodostojnih knjigovodskih listin) je od dneva izdaje sklepa o izboru do dne 31. 7. 2026.

Obdobje upravičenosti lahko ministrstvo podaljša preko obdobij upravičenosti, določenih z javnim razpisom izključno zaradi posebej utemeljenih, objektivnih razlogov.

Če se ugotovi, da se je projekt fizično zaključil ali da je bil v celoti izveden, preden se je končni prejemnik prijavil na javni razpis z vlogo prijavitelja, ki je sestavni del te pogodbe kot priloga 1, je ne glede na to, ali je končni prejemnik opravil vsa povezana izplačila, celoten projekt neupravičen do sofinanciranja. Ministrstvo v tem primeru odstopi od pogodbe, končni prejemnik pa je dolžan vrniti vsa prejeta sredstva skupaj z zakonskimi zamudnimi obrestmi od dneva nakazila na transakcijski račun končnega prejemnika do dneva vračila v sklad NOO oziroma v proračun Republike Slovenije.

## V. PRAVICE IN OBVEZNOSTI MINISTRSTVA TER NADZOR NAD PORABO SREDSTEV

1. člen

(navodila, smernice, priročniki in ostali akti)

V času trajanja te pogodbe se lahko spremenijo oziroma dopolnijo smernice, priročniki in ostali akti koordinacijskega organa.

Končni prejemnik se zavezuje, da bo ravnal v skladu z vsakokrat veljavnimi smernicami, priročniki in ostalimi akti koordinacijskega organa ter morebitnimi dodatnimi navodili oziroma zahtevami na področju izvajanja projektov mehanizma za okrevanje in odpornost, če niso izrecno v nasprotju z določili javnega razpisa in te pogodbe.

1. člen

(izplačila sredstev)

Ministrstvo bo končnemu prejemniku sofinanciralo izkazane upravičene stroške, določene v 4. členu te pogodbe, največ v višini, določeni v 7. členu te pogodbe.

Podlaga za izplačilo sredstev iz prejšnjega odstavka je pravilno, popolno in pravočasno izpolnjena in posredovana vloga za izplačilo, ki je sestavni del te pogodbe kot priloga 4, kot je določeno v načrtu, javnem razpisu ter veljavnih smernicah, priročnikih in ostalih aktih koordinacijskega organa iz 1. člena te pogodbe. V času trajanja te pogodbe se lahko spremeni vloga za izplačilo, o čemer bo končni prejemnik obveščen s strani skrbnika pogodbe na strani ministrstva. Končni prejemnik se zavezuje, da bo uporabil vsakokrat veljavno vlogo za izplačilo.

Ministrstvo bo sredstva, določena s to pogodbo, nakazalo končnemu prejemniku na podlagi pravilnih in popolnih ter v roku predloženih vlog za izplačilo v skladu s predpisi, ki urejajo izvrševanje proračuna Republike Slovenije.

V primeru, da ministrstvo pri pregledu posredovane vloge za izplačilo ugotovi pomanjkljivosti, pozove končnega prejemnika k dopolnitvi. Ta je dolžan ustrezno dopolniti oziroma spremeniti vlogo za izplačilo skladno s pozivom ter novo vlogo za izplačilo posredovati ministrstvu v roku, določenem v pozivu k dopolnitvi.

Rok za nakazilo sredstev končnemu prejemniku je največ 30 (trideset dni od prejema pravilne, popolne in pravočasne vloge za izplačilo. Pravilnost, popolnost in pravočasnost vloge za izplačilo potrdi skrbnik pogodbe ministrstva, ki opravi preverjanje pred izplačilom.

Ne glede na prejšnji odstavek tega člena, lahko ministrstvo v skladu z drugim odstavkom 52. člena Zakona o javnih financah v povezavi s petim odstavkom 32. člena Zakona o izvrševanju proračunov Republike Slovenije za leti 2025 in 2026 oziroma vsakokrat veljavnim zakonom, ki ureja izvrševanje proračunov Republike Slovenije, izvede izplačilo iz proračuna 1 (en) dan pred dnevom plačila končnega prejemnika, ki je posredni proračunski uporabnik, izvajalcu, če končni prejemnik ministrstvu predloži 15 (petnajst) dni pred dnevom plačila izvajalcu pravilno dokumentacijo v vlogi za izplačilo (vključno z računi ali drugimi enakovrednimi knjigovodskimi listinami, razen dokazila o plačilu računa ali druge enakovredne knjigovodske listine).Končni prejemnik se zavezuje, da bo plačilo izvajalcu izvedel najkasneje v 5 (petih) delovnih dneh po prejemu sredstev s strani ministrstva in dokazilo o plačilu računa ali druge enakovredne knjigovodske listine posredoval ministrstvu v roku 8 (osmih) dni po prejemu sredstev. Če končni prejemnik dokazil o plačilu računa ali druge enakovredne knjigovodske listine ne posreduje ministrstvu v roku, določenem s to pogodbo, se mu nadaljnja izplačila iz naslova projekta zadržijo. Če je bilo v okviru projekta izplačano predplačilo po 11. členu te pogodbe, se izjema v skladu z drugim odstavkom 52. člena Zakona o javnih financah v povezavi z 32. členom Zakona o izvrševanju proračunov Republike Slovenije za leti 2025 in 2026 lahko uporabi v primeru, ko je izplačano predplačilo v celoti poračunano.

Če je v okviru projekta bilo izplačano predplačilo po 11. členu te pogodbe, se način izplačila po prejšnjem odstavku lahko uporabi v primeru, ko je izplačano predplačilo v celoti poračunano.

Končni prejemnik posreduje ministrstvu vlogo za izplačilo najkasneje 15 (petnajst) dni po zaključku vsakega trimesečnega obdobja od datuma podpisa pogodbe o sofinanciranju. V primeru odstopanj od določenih rokov za posredovanje vlog za izplačilo, je končni prejemnik dolžan skrbniku pogodbe ministrstva podati obrazložen pisni predlog za spremembo roka. Če skrbnik pogodbe ministrstva ugotovi, da je predlog utemeljen, ga pisno sprejme, v nasprotnem primeru pa predlog pisno zavrne.

Rok za predložitev zadnje vloge za izplačilo v okviru projekta je 14. 8. 2026.

Vse v roku predložene, pravilne in popolne vloge za izplačilo bo ministrstvo končnemu prejemniku praviloma izplačalo v istem koledarskem letu.

Pogodbeni stranki sta soglasni, da je izpolnitev te pogodbe vezana na proračunske zmogljivosti ministrstva. V primeru, da pride do spremembe v proračunu ali programu dela ministrstva, ki neposredno vpliva na to pogodbo, sta pogodbeni stranki soglasni, da ustrezno spremenita določila te pogodbe z aneksom k tej pogodbi.

1. člen

(predplačilo)

Končni prejemnik lahko v skladu s šesto točko prvega odstavka 33. člena Zakona o izvrševanju proračunov Republike Slovenije za leti 2025 in 2026 oziroma v skladu z vsakokrat veljavnim zakonom, ki ureja izvrševanje proračunov Republike Slovenije v okviru projekta uveljavlja več zaporednih predplačil pod pogoji, opredeljenimi v tem zakonu in pod pogojem, da izplačila predplačila, ne glede na znesek, ne zavrne ministrstvo za finance.

Končni prejemnik lahko prejme predplačilo iz proračuna Republike Slovenije največ v višini, kot je v prihodnjem obdobju do konca oktobra tekočega leta dejansko potrebno za izvajanje projekta, pri čemer višina posameznega predplačila ne sme presegati 30 % predvidenih pogodbenih obveznosti za sofinanciranje projektov iz sredstev NOO.

Končni prejemnik ministrstvu posreduje vlogo za izplačilo predplačila, ki je sestavni del te pogodbe kot priloga 5, skladno z navodili skrbnika pogodbe ministrstva.

Ministrstvo bo, ob izpolnjevanju pogojev iz prvega odstavka tega člena, končnemu prejemniku nakazalo predplačilo v roku največ 30 (trideset) dni po prejemu pravilne in popolne vloge za izplačilo predplačila.

V primeru, da znesek predplačila presega 100.000,00 EUR, mora končni prejemnik vlogi za izplačilo predplačila priložiti:

* izjavo o pozitivnem poslovanju v preteklem letu,
* potrdilo o plačanih davčnih obveznostih (izda FURS),
* dokazilo o solventnosti v preteklih treh mesecih – obrazec BON-2: B-Finančna disciplina (izda AJPES).

Dokazila ne smejo biti starejša od enega meseca.

Pravilnost in popolnost vloge za izplačilo predplačila potrdi skrbnik pogodbe ministrstva, ki opravi administrativno preverjanje pred izplačilom.

Končni prejemnik je v primeru prejetega predplačila dolžan ministrstvu predložiti vlogo za izplačilo ali več vlog za izplačilo z obveznimi dokazili v višini izplačanega predplačila najkasneje do 15. novembra tekočega leta.

Predplačilo se poračunava tako, da se od vrednosti vsake predložene vloge za izplačilo ali več vlog za izplačilo z obveznimi dokazili, sproti odšteva znesek predplačila, tako da se vsakokratno izplačano predplačilo poračuna v celoti.

Če končni prejemnik vlog(e) za izplačilo z obveznimi dokazili v višini izplačanega predplačila ne predloži v navedenem roku, se mu nadaljnja izplačila iz naslova projekta zadržijo, ministrstvo pa zahteva vračilo izplačanega predplačila skupaj z zakonskimi zamudnimi obrestmi, ki začnejo teči z dnem zapadlosti roka za vračilo predplačila do dneva vračila v sklad NOO oziroma proračun Republike Slovenije

Po celotnem poračunu predhodno izplačanega predplačila končni prejemnik lahko uveljavlja novo predplačilo za pokrivanje izdatkov za prihodnje obdobje, vendar največ do konca oktobra tekočega leta.

Ministrstvo bo izvajanje predplačil spremljalo v okviru posredovanih vlog za izplačilo. Končni prejemnik mora zase voditi evidenco o pokrivanju predplačila, ki jo mora sprotno usklajevati s skrbnikom pogodbe ministrstva.

Pred zaključkom projekta, najkasneje z zadnjo predloženo vlogo za izplačilo, mora biti izplačano predplačilo v celoti poračunano, v nasprotnem primeru je končni prejemnik dolžan vrniti preostanek prejetega predplačila, skupaj z zakonskimi zamudnimi obrestmi, ki začnejo teči z dnem zapadlosti roka za vračilo predplačila do dneva vračila v sklad NOO oziroma proračun Republike Slovenije.

Če se ugotovi, da je bilo izplačilo predplačila iz proračuna neupravičeno izvršeno, mora končni prejemnik vrniti v sklad NOO oziroma v proračun Republike Slovenije prejeta sredstva skupaj z zakonskimi zamudnimi obrestmi, ki tečejo od dneva nakazila na transakcijski račun končnega prejemnika do dneva vračila sredstev v sklad NOO oziroma proračun Republike Slovenije. Šteje se, da je bilo izplačilo iz proračuna Republike Slovenije neupravičeno izvršeno, če ministrstvo ugotovi neizpolnjevanje pogodbenih obveznosti iz 12. člena te pogodbe, če Evropska komisija zahtevek za plačilo zavrne, če Evropska komisija izstavi zahtevek za vračilo ali če se v postopku nadzora in preverjanj ugotovi, da so bila sredstva porabljena nenamensko, v nasprotju s predpisi ali to pogodbo.

1. člen

(neizpolnjevanje pogodbenih obveznosti)

V primeru, da ministrstvo ali drug nadzorni organ ugotovi:

* vsebinsko, časovno ali finančno nerealizacijo projekta oziroma da je prišlo do prekinitve izvajanja projekta na strani končnega prejemnika,
* da končni prejemnik drugače krši določila te pogodbe ali ne odpravi kršitve oziroma nepravilnosti v določenem roku ali
* da so bila sredstva po tej pogodbi neupravičeno izplačana,

ministrstvo od končnega prejemnika zahteva vračilo neupravičeno prejetih sredstev ali pa odstopi od te pogodbe in zahteva od končnega prejemnika vračilo vseh prejetih sredstev, v vsakem primeru skupaj z zakonskimi zamudnimi obrestmi od dneva zapadlosti roka za vračilo sredstev do dneva vračila v sklad NOO oziroma proračun Republike Slovenije.

Ne glede na prejšnji odstavek se v primeru, če ministrstvo ali drug nadzorni organ ugotovi, da je končni prejemnik:

* prejel sredstva za stroške, ki so predmet te pogodbe, tudi iz drugih virov financiranja oziroma so mu bila odobrena (dvojno financiranje),
* posredoval neresnične, nepopolne podatke oziroma dokumente ali prikril informacije, ki bi jih bil skladno s to pogodbo dolžan razkriti, na podlagi česar je od ministrstva pridobil sredstva, do katerih sicer ne bi bil upravičen,
* pridobil sredstva po tej pogodbi na nepošten način, na podlagi ponarejene listine ali kaznivega dejanja ali
* prejel sredstva za stroške, ki so predmet te pogodbe in jih uporabil za drug namen ali cilj, ki ni predmet te pogodbe (nenamenska poraba sredstev),

se šteje, da je ravnal nepošteno in bistveno kršil določila te pogodbe. Ministrstvo v teh primerih od končnega prejemnika zahteva vračilo neupravičeno prejetih sredstev ali pa odstopi od te pogodbe in zahteva od končnega prejemnika vračilo vseh prejetih sredstev, v vsakem primeru skupaj z zakonskimi zamudnimi obrestmi od dneva nakazila na transakcijski račun končnega prejemnika do dneva vračila v sklad NOO oziroma proračun Republike Slovenije.

V primeru odkritja kršitev pogodbenih obveznosti ali nepravilnosti lahko ministrstvo ali drug nadzorni organ izvede naslednje ukrepe:

* zahteva vračilo neupravičeno izplačanih sredstev po tej pogodbi,
* začasno ustavi izplačila sredstev,
* izreče finančne popravke oziroma zniža višino sredstev glede na resnost kršitve.

Nepravilnost pri izvajanju pogodbe pomeni vsako kršitev prava EU ali nacionalnega prava v zvezi z njegovo uporabo, ki je posledica delovanja ali opustitve s strani končnega prejemnika, vključenega v izvajanje projekta mehanizma za okrevanje in odpornost, ki zaradi neupravičene postavke izdatkov škoduje ali bi škodovala proračunu EU ali proračunu Republike Slovenije. Nepravilnosti so podrobneje urejene v veljavnih smernicah, priročnikih in ostalih aktih koordinacijskega organa iz 1. člena te pogodbe.

V primeru neizpolnitve obveznosti v postavljenem roku, ki je bistvena sestavina te pogodbe, se ta pogodba šteje za razvezano, končni prejemnik pa mora vrniti prejeta sredstva po tej pogodbi, povečana za zakonske zamudne obresti od dneva nakazila na transakcijski račun končnega prejemnika do dneva nakazila v dobro sklada NOO oziroma proračuna Republike Slovenije. Vendar lahko ministrstvo to pogodbo ohrani v veljavi, če po preteku roka pisno izjavi končnemu prejemniku, da pogodbo ohranja v veljavi in da zahteva njeno izpolnitev.

1. člen

(nadzor nad porabo sredstev)

Nadzor nad porabo sredstev se s strani ministrstva izvaja preko administrativnih preverjanj in preverjanj na kraju samem. Ministrstvo v okviru preverjanj praviloma izvede 100% administrativno preverjanje vloge za izplačilo. Odstotek se lahko ustrezno zniža na podlagi razlogov in ob upoštevanju načina, ki je opredeljen v veljavnih smernicah, priročnikih in ostalih aktih koordinacijskega organa. Del administrativnega preverjanja se lahko izvede neposredno na kraju samem.

Končni prejemnik se zavezuje, da bo za potrebe nadzora nad porabo sredstev, ki ga izvajajo ministrstvo, koordinacijski organ, stroškovni organ, revizijski organ, Računsko sodišče Republike Slovenije, Evropska komisija, Evropsko računsko sodišče, Komisija za preprečevanje korupcije in drugi nadzorni organi, vključeni v izvajanje, upravljanje, nadzor ali revizijo projekta in posledično načrta, ter njihovi pooblaščenci (v nadaljnjem besedilu: nadzorni organi) ves čas veljavnosti pogodbe, ob smiselnem upoštevanju 22. člena Uredbe (EU) 2021/241, omogočil spremljanje, preverjanje in nadzor nad izvajanjem projekta, katerega sofinanciranje je predmet te pogodbe.

Nadzor se izvaja z revizijskimi pregledi na podlagi 22. člena Uredbe (EU) 2021/241 oziroma predpisa, ki jo bo nadomestil, 9. člena uredbe o izvajanju mehanizma in internih pravil revizijskih organov, s katerimi je končni prejemnik seznanjen. Preverjanje na kraju samem podrobneje urejajo vsakokratno veljavne smernice, priročniki in ostali akti koordinacijskega organa iz 1. člena te pogodbe oziroma predpis, ki jih bo nadomestil.

Končni prejemnik se zavezuje, da bo nadzornim organom predložil vse dokumente, ki izkazujejo resničnost, pravilnost in skladnost projekta, katerega sofinanciranje je predmet te pogodbe.

V primeru preverjanja na kraju samem bo končni prejemnik nadzornim organom omogočil dostop v objekte in vpogled v celotno dokumentacijo projekta, računalniške programe in postopke v zvezi z izvajanjem projekta, pri sebi in konzorcijskih partnerjih. Končni prejemnik se obvezuje, da bo sodeloval pri izvedbi teh preverjanj ter se nanje ustrezno pripravil. Nadzorni organi bodo končnemu prejemniku praviloma predhodno naznanili izvedbo preverjanja na kraju samem, za nadzor pa lahko pooblastijo tudi zunanjega izvajalca. Ministrstvo lahko opravi tudi nenajavljeno preverjanje na kraju samem.

Nadzorni organi lahko tekom izvajanja projekta in tudi po izpolnitvi pogodbenih obveznosti oziroma po poteku pogodbe o sofinanciranju najmanj 5 (pet) let po zadnjem plačilu, prejetem od Evropske komisije v zvezi z izvajanjem načrta, preverjajo upravičenost porabe sredstev po tej pogodbi. Če se bo pri kateremkoli nadzoru nad porabo sredstev projekta tekom njegovega izvajanja ali po njegovem zaključku izkazalo, da projekt ni v skladu z javnim razpisom, razpisno dokumentacijo in pogodbo o sofinanciranju, lahko ministrstvo od končnega prejemnika zahteva vrnitev prejetih sredstev, pod pogoji določenimi v prvem in drugem odstavku 12. člena te pogodbe.

Katerikoli nadzorni organ lahko kadarkoli do roka določenega v prejšnjem odstavku ugotovi kršitev pogodbenih obveznosti, vključno z nepravilnostmi iz četrtega odstavka 12. člena te pogodbe, kar pomeni, da posamezni nadzorni organ lahko ponovno preverja upravičenost stroškov na projektu, ne glede na to, da so bili isti stroški predmet predhodnih preverjanj, pri čemer se lahko za stroške, ki so bili predhodno potrjeni kot upravičeni, naknadno ugotovi njihova neupravičenost. Ugotovitve iz predhodno izvedenih preverjanj in s tem povezanih odobrenih izplačil končnemu prejemniku ne vplivajo na kasnejše upravičenje ministrstva zahtevati vračilo neupravičeno izplačanih sredstev, ki jih kasneje ugotovijo nadzorni organi v sistemu mehanizma za okrevanje in odpornost, končni prejemnik pa je v tem primeru dolžan vrniti neupravičeno izplačana sredstva skupaj z zakonskimi zamudnimi obrestmi pod pogoji določenimi v prvem in drugem odstavku 12. člena te pogodbe.

V primeru, da nadzorni organi odkrijejo, da posamezna dokazila manjkajo ali so neustrezna, (kar pomeni prekinitev revizijske sledi), se sofinanciranje projekta lahko zaustavi do ponovne vzpostavitve revizijske sledi. Če končni prejemnik revizijske sledi v postavljenem roku ponovno ne vzpostavi ali pa zaradi narave kršitve oziroma nepravilnosti to ni mogoče, ministrstvo ravna skladno z 12. členom te pogodbe.

Nadzorni organi v primeru ugotovljenih kršitev pogodbenih obveznosti ali nepravilnosti ravnajo v skladu z veljavnimi smernicami, priročniki in ostalimi akti koordinacijskega organa iz 1. člena te pogodbe oziroma drugimi akti, ki so podlaga za določanje finančnega popravka.

Ministrstvo lahko za spremljanje, nadzor in evalvacijo projekta ter porabo proračunskih sredstev angažira tudi zunanje izvajalce.

## VI. PRAVICE IN OBVEZNOSTI KONČNEGA PREJEMNIKA

1. člen

(obveznosti končnega prejemnika)

Končni prejemnik je odgovoren za pravilno, zakonito, gospodarno in učinkovito izvedbo projekta, ki je predmet te pogodbe.

Končni prejemnik zagotavlja, da:

* je ministrstvo seznanil z vsemi dejstvi in podatki, ki so mu bili znani ali bi mu morali biti znani in ki bi lahko vplivali na odločitev ministrstva o sklenitvi te pogodbe ter da so vsi podatki, ki jih je posredoval ministrstvu v zvezi s to pogodbo resnični in popolni tudi v času njene sklenitve,
* je pooblaščen s strani konzorcijskih partnerjev za podpis in izvajanje te pogodbe ter ima z njimi urejene pogodbene odnose, vključno s solidarno odgovornostjo kot je opredeljena v 20. členu te pogodbe,
* so pogodbo ter vse druge listine v zvezi s to pogodbo podpisale pooblaščene osebe,

v nasprotnem primeru se to šteje kot bistvena kršitev pogodbe o sofinanciranju in ministrstvo ravna skladno z 12. členom te pogodbe.

Končni prejemnik se zavezuje, da:

* bo spoštoval vso zakonodajo in pravila, ki veljajo za porabo sredstev mehanizma za okrevanje in odpornost v Republiki Sloveniji,
* bo v roku 7 (sedmih) dni od nastanka spremembe pri sebi oziroma konzorcijskih partnerjih obvestil ministrstvo o vseh statusnih spremembah, kot so sprememba sedeža ali dejavnosti, sprememba pooblaščenih oseb, sprememba deleža ustanoviteljev nad 10% oziroma sprememba deležev, ki bi kakorkoli spremenile status končnega prejemnika,
* bo rezultat dokončanega projekta uporabljal v skladu z namenom sofinanciranja,
* bo obveznosti, ki jih prevzema s to pogodbo, izpolnjeval v skladu z določili in sestavnimi deli te pogodbe in javnega razpisa ter aktivnosti projekta izvedel strokovno in vestno ter v določenih rokih,
* bo predložil vloge za izplačilo z dokazili o upravičenosti stroškov v določenih rokih,
* bo sredstva, pridobljena po tej pogodbi, porabil namensko in izključno v skladu z javnim razpisom, razpisno dokumentacijo in to pogodbo ter izključno za izvajanje projekta, katerega sofinanciranje je predmet te pogodbe,
* bo ministrstvo seznanil z vsemi dejstvi in podatki tekom izvajanja projekta, ki bodo resnični in popolni,
* bo pri porabi teh sredstev upošteval zakon, ki ureja javno naročanje. V primeru naročil končnega prejemnika, ki ni naročnik po zakonu, ki ureja javno naročanje ali k temu ni zavezan po javnem razpisu, pa se končni prejemnik zavezuje, da bo pri naročanju blaga, storitev spoštoval načela gospodarnosti, učinkovitosti in uspešnosti javnega naročanja, kadar je vrednost naročila brez DDV enaka ali višja od 10.000 EUR v skladu s 4. členom te pogodbe,
* bo vzpostavil ločeno računovodsko spremljanje izdatkov projekta na posebnem stroškovnem mestu ali ustrezno računovodsko kodo za vse transakcije v zvezi s projektom in za vsak projekt posebej, tako da je v vsakem trenutku zagotovljen pregled nad namensko porabo sredstev; navedeno ne velja za poenostavljene oblike nepovratnih sredstev in vračljive podpore, za katere pa bo končni prejemnik dolžan na ločenem stroškovnem mestu (računovodski kodi) projekta knjižiti le prihodke oziroma prilive, medtem ko stroškov (izdatkov), ki se nanašajo in poplačujejo iz prejetih sredstev, ni treba evidentirati na stroškovnem mestu (računovodski kodi) projekta,
* bo podatke o izvedbi projekta in rezultatih porabljenih sredstev zbiral in posredoval ministrstvu redno v okviru vlog za izplačilo in preko informacijskega sistema koordinacijskega organa v skladu z določili te pogodbe in veljavnimi smernicami, priročniki in ostalimi akti koordinacijskega organa iz 1. člena te pogodbe,
* bo ne glede na prejšnjo alinejo na zahtevo ministrstva posredoval dodatna poročila o poteku aktivnosti in porabi sredstev po tej pogodbi oziroma bo na zahtevo ministrstva uporabljal drugačen način poročanja,
* bo o morebitnih težavah pri izvajanju določil pogodbe pisno obvestil ministrstvo najkasneje v 7 (sedmih) dneh od njihovega nastanka, oziroma takoj, ko izve za ovire, ki bi vplivale na izvedbo projekta, če za te ovire izve po preteku tega roka,
* bo vsa izdelana gradiva v okviru projekta posredoval ministrstvu tudi v elektronski obliki,
* bo dosegel mejnike, cilje in kazalnike ter prispevek k zelenemu in digitalnemu prehodu skladno z načrtom, javnim razpisom in vlogo prijavitelja,
* bo za namen spremljanja in vrednotenja projekta skladno z 18., 20., 29. in 30. členom Uredbe (EU) 2021/241, z Uredbo (EU, Euratom) 2020/2092, z Delegirano uredbo (EU) 2021/2106, 10. in 11. členom uredbe o izvajanju mehanizma ter veljavnimi smernicami, priročniki in ostalimi akti koordinacijskega organa iz 1. člena te pogodbe spremljal in ministrstvu zagotavljal podatke o doseganju mejnikov, ciljev in kazalnikov projekta, vključno s podatki, ki so podrobneje opredeljeni v točki 10 javnega razpisa,
* bo v skladu z 22. členom Uredbe (EU) 2021/241 ter 21. in 28. členom uredbe o izvajanju mehanizma zagotavljal revizijsko sled in hranil vso originalno dokumentacijo v zvezi s projektom kot dokazila za potrebe nadzora in spremljanja na nivoju projekta ter bo zagotavljal dostop do navedene dokumentacije, in sicer najmanj za 5 (pet) let po zadnjem plačilu, prejetem od Evropske komisije v zvezi z izvajanjem načrta. O natančnem datumu za hrambo dokumentacije bo končni prejemnik po končanem projektu pisno obveščen s strani ministrstva,
* bo upošteval pravila informiranja, komuniciranja in obveščanja javnosti pri izvajanju projekta v skladu s 34. členom Uredbe (EU) 2021/241, javnim razpisom ter veljavnimi smernicami, priročniki in ostalimi akti koordinacijskega organa iz 1. člena te pogodbe,
* bo skladno z vsakokrat veljavnimi smernicami, priročniki in ostalimi akti koordinacijskega organa iz 1. člena te pogodbe o poteku aktivnosti/del in rezultatih porabljenih sredstev v fazi izvajanja projekta poročal ministrstvu redno v okviru vlog za izplačilo in polletno ter po izplačilu zadnje vloge za izplačilo pripravil in ministrstvu predložil končno poročilo,
* bo ravnal v skladu z vsemi morebitnimi spremembami oziroma dopolnili smernic, priročnikov in ostalih aktov koordinacijskega organa iz 1. člena te pogodbe,
* je dolžan v primeru, ko ugotovi, da bo prišlo do finančne, vsebinske, časovne ali kakršnekoli druge spremembe projekta, čim prej, najpozneje pa v roku 7 (sedmih) dni od nastanka razloga za spremembo, o tem pisno obvestiti ministrstvo in spremembo pisno obrazložiti in utemeljiti. Če končni prejemnik tega ne stori v roku ali če ministrstvo ugotovi, da je sprememba projekta neutemeljena ali da gre za njeno bistveno spremembo, ministrstvo ravna skladno z 12. členom te pogodbe. Kakršnokoli spremembo projekta lahko končni prejemnik izvede samo s predhodnim pisnim soglasjem ministrstva, razen če je s to pogodbo izrecno določeno drugače. Pogodbeni stranki sta sporazumni, da o obstoju in ustreznosti obrazložitve spremembe in izkazanosti njene utemeljitve presodi ministrstvo po prostem preudarku,
* ne bo odstopil terjatve do ministrstva tretjim osebam,
* bo ukrepal skladno s priporočili in popravljalnimi ukrepi iz končnih poročil nadzornih organov in redno obveščal ministrstvo o izvedenih ukrepih,
* je dolžan izvršiti finančni popravek, ki izhaja iz poročil nadzornih organov,
* bo na predlog ministrstva sklenil aneks k tej pogodbi,
* si bo prizadeval morebitne spore urediti s podajo predloga ministrstvu za sklenitev aneksa k tej pogodbi.

Ministrstvo lahko v primeru neizpolnjevanja pogodbenih zavez iz prejšnjega odstavka, končnemu prejemniku določi rok za odpravo kršitve ali nepravilnosti. Če končni prejemnik kljub pozivu ministrstva pomanjkljivosti ne odpravi v postavljenem roku, ministrstvo ravna skladno z 12. členom te pogodbe oz. tako ravna ministrstvo, ko končni prejemnik krši pogodbene obveznosti iz prejšnjega odstavka tega člena.

Končni prejemnik soglaša, da lahko ministrstvo podatke javnega značaja iz dokumentacije, ki jo ministrstvu predloži končni prejemnik, uporablja za namene obdelave podatkov in analitične potrebe. Končni prejemnik se strinja z vključitvijo na seznam končnih prejemnikov, ki bo javno objavljen.

V primeru dvoma o veljavnosti pravnih aktov iz 1. člena te pogodbe ali dvoma glede pravilne izpolnitve obveznosti, ki jih ima na podlagi pravnih aktov iz 1. člena te pogodbe oziroma dvoma v zvezi z obveznostmi iz te pogodbe, se je končni prejemnik dolžan pisno obrniti na ministrstvo in zaprositi za pojasnila v zvezi z obveznostmi, ki jih je nato dolžan pravilno izpolniti, v skladu z navodili ministrstva in v skladu s to pogodbo. Ministrstvo mora odgovoriti na vprašanja končnega prejemnika pisno in v čim krajšem možnem času.

Če bo Evropska komisija od Republike Slovenije zahtevala vračilo neupravičeno prejetih ali porabljenih sredstev oz. finančnega popravka, ki so bila končnemu prejemniku izplačana po tej pogodbi, ali jih je Republika Slovenija dolžna vrniti, se končni prejemnik zaveže, da bo sredstva, ki jih je neupravičeno prejel iz sklada NOO in proračuna Republike Slovenije, vrnil ministrstvu v postavljenem roku, povečana za zakonske zamudne obresti pod pogoji določenimi v prvem in drugem odstavku 12. člena te pogodbe.

1. člen

(dejanski lastniki končnega prejemnika in izvajalcev)

Ministrstvo na podlagi točke (d) drugega odstavka 22. člena Uredbe (EU) 2021/241 in 20. člena uredbe o izvajanju mehanizma obdeluje osebne podatke izključno za namen revizij in nadzora ter za zagotovitev primerljivih informacij o porabi sredstev v zvezi s projektom. V ta namen mora končni prejemnik pri izvajanju projekta zagotoviti tudi podatke o imenih, priimkih in datumih rojstva dejanskih lastnikov končnega prejemnika in konzorcijskih partnerjev ali izvajalcev, kot so opredeljeni v točki 6 člena 3 Direktive 2015/849/EU.

Končni prejemnik, ki je skladno z zakonom, ki ureja preprečevanje pranja denarja in financiranja terorizma, zavezan k vpisu podatkov v Register dejanskih lastnikov (v nadaljnjem besedilu: RDL), ki ga vodi Agencija Republike Slovenije za javnopravne evidence in storitve (AJPES), s podpisom te pogodbe zagotavlja, da so v AJPES-RDL vpisani podatki o njegovih dejanskih lastnikih in konzorcijskih partnerjev, če so ti zavezani k vpisu v AJPES-RDL, ter da bo v primeru, če se ti podatki spremenijo, ministrstvu v roku 7 (sedmih) dni od nastanka spremembe pri sebi oziroma konzorcijskih partnerjih o tem obvestil ministrstvo. Končni prejemnik, ki skladno z zakonom, ki ureja preprečevanje pranja denarja in financiranja terorizma, ni zavezan k vpisu podatkov v AJPES-RDL, se zavezuje, da bo v primeru, če se podatki o dejanskih lastnikih, ki jih je pred sklenitvijo te pogodbe posredoval ministrstvu, spremenijo, v roku 7 (sedmih) dni od nastanka spremembe pri sebi oziroma konzorcijskih partnerjih, ki niso zavezani k vpisu v AJPES-RDL, o tem obvestil ministrstvo in hkrati posredoval točne, popolne in posodobljene podatke o dejanskih lastnikih.

Končni prejemnik oziroma konzorcijski partner, ki je javni naročnik, je dolžan svoje izvajalce seznaniti z obveznostjo zagotavljanja podatkov o njihovih dejanskih lastnikih ter s pravno podlago za obdelavo (izvajalci, ki so zavezani k vpisu v AJPES-RDL zagotovijo, da imajo podatke o dejanskih lastnikih vpisane; izvajalci, ki niso zavezani k vpisu v AJPES-RDL pa podatke zagotovijo končnemu prejemniku oziroma konzorcijskemu partnerju, končni prejemnik pa te podatke zagotovi ministrstvu v okviru vloge za izplačilo ali na poziv ministrstva v roku, postavljenem v pozivu). Končni prejemnik in konzorcijski partner mora tudi vse z njim povezane fizične osebe, ki bodo sodelovale pri izvajanju projekta in katerih osebni podatki se bodo obdelovali, obvestiti, da bo obdeloval njihove osebne podatke ter jih seznaniti s pravno podlago za obdelavo.

Končni prejemnik se zavezuje, da bo ministrstvu posredoval točne, popolne in posodobljene podatke o dejanskih lastnikih, katere je ministrstvo kot nosilni organ dolžno zagotavljati po predpisih, ki urejajo izvajanje mehanizma za okrevanje in odpornost.

Če končni prejemnik ne ravna v skladu z obveznostmi po tem členu, lahko ministrstvo odstopi od pogodbe in zahteva vrnitev izplačanih sredstev, končni prejemnik pa mora vrniti po tej pogodbi prejeta sredstva, povečana za zakonske zamudne obresti pod pogoji določenimi v prvem in drugem odstavku 12. člena te pogodbe.

1. člen

(spremembe pogodbenih obveznosti)

Če končni prejemnik ugotovi, da ne bo mogel izpeljati projekta, ki je predmet sofinanciranja po tej pogodbi, skladno s pogodbo in bo prišlo do spremembe projekta, mora čim prej, najpozneje pa v roku 7 (sedmih) dni od nastanka razloga za spremembo, o tem pisno obvestiti ministrstvo in spremembo pisno obrazložiti in utemeljiti. Če končni prejemnik tega ne stori v roku ali če ministrstvo ugotovi, da je sprememba projekta neutemeljena ali da gre za njeno bistveno spremembo, ministrstvo ravna skladno z 12. členom te pogodbe. Kakršnokoli spremembo projekta lahko končni prejemnik izvede samo s predhodnim pisnim soglasjem ministrstva, razen če je s to pogodbo izrecno določeno drugače. Pogodbeni stranki sta sporazumni, da o obstoju in ustreznosti obrazložitve spremembe in izkazanosti njene utemeljitve presodi ministrstvo po prostem preudarku.

1. člen

(protikorupcijska klavzula)

Končni prejemnik se zavezuje, da on sam kot tudi kdo drug v njegovem imenu ali na njegov račun, predstavniku ali posredniku organa ali organizacije iz javnega sektorja, ne bo obljubil, ponudil ali dal kakšno nedovoljeno korist za pridobitev posla ali za sklenitev posla pod ugodnejšimi pogoji ali za opustitev dolžnega nadzora nad izvajanjem pogodbenih obveznosti ali za drugo ravnanje ali opustitev, s katerim je organu ali organizaciji iz javnega sektorja povzročena škoda ali je omogočena pridobitev nedovoljene koristi predstavniku organa, posredniku organa ali organizacije iz javnega sektorja, drugi pogodbeni stranki ali njenemu predstavniku, zastopniku ali posredniku.

Končni prejemnik jamči, da zanj ne obstaja prepoved poslovanja iz 35. člena Zakona o integriteti in preprečevanju korupcije.

V primeru kršitve ali poskusa kršitve iz prvega oziroma drugega odstavka tega člena, je že sklenjena in veljavna pogodba nična, če pa pogodba še ni veljavna, se šteje, da pogodba ni bila sklenjena.

1. člen

 (odstop od pogodbe)

Odstop končnega prejemnika od te pogodbe pomeni neizpolnjevanje pogodbenih obveznosti, končni prejemnik pa je dolžan vrniti prejeta sredstva po tej pogodbi, povečana za zakonske zamudne obresti od dneva nakazila na transakcijski račun končnega prejemnika do dneva nakazila v dobro sklada NOO oziroma proračuna Republike Slovenije.

Ne glede na prejšnji odstavek, odstop končnega prejemnika od te pogodbe na podlagi objektivnih in utemeljenih razlogov, ki jih na podlagi pisne utemeljitve končnega prejemnika potrdi ministrstvo, pomeni za končnega prejemnika izgubo pravice do sofinanciranja, razen do sofinanciranja tistih upravičenih stroškov, ki so nastali zaradi že izpeljanih aktivnosti projekta. Končni prejemnik je v tem primeru dolžan podati končno poročilo o projektu ter izpolniti mejnike, cilje in kazalnike, sicer je celoten projekt neupravičen do sofinanciranja, končni prejemnik pa je v tem primeru dolžan vrniti prejeta sredstva po tej pogodbi, povečana za zakonske zamudne obresti od dneva zapadlosti roka za vračilo sredstev do dneva nakazila v dobro sklada NOO oziroma proračuna Republike Slovenije.

Odstop partnerja konzorcija od konzorcijske pogodbe pomeni neizpolnjevanje njegovih pogodbenih obveznosti, ministrstvo zahteva vračilo sredstev, ki jih je odstopljeni konzorcijski partner prejel, partner konzorcija pa je dolžan vrniti prejeta sredstva, povečana za zakonske zamudne obresti od dneva nakazila na transakcijski račun končnega prejemnika do dneva nakazila v dobro sklada NOO oziroma proračuna Republike Slovenije.

Ne glede na prejšnji odstavek, odstop partnerja konzorcija od konzorcijske pogodbe na podlagi objektivnih razlogov, ki jih na podlagi pisne utemeljitve končnega prejemnika potrdi ministrstvo, pomeni za odstopljenega partnerja konzorcija izgubo pravice do sofinanciranja, razen do sofinanciranja tistih upravičenih stroškov, ki so nastali zaradi že izpeljanih aktivnosti projekta.

Če odstop partnerja konzorcija od konzorcijske pogodbe po tretjem ali četrtem odstavku tega člena pomeni bistveno spremembo vsebine prijavljenega projekta (npr. nedoseganje mejnikov) ali vpliva na izpolnjevanje pogojev in meril javnega razpisa ali če ni pridobljena predhodna potrditev ministrstva po prvem odstavku 11. člena konzorcijske pogodbe, se to lahko šteje za neizpolnjevanje pogodbenih obveznosti po tej pogodbi in je posledično neupravičeno sofinanciranje celotnega projekta, zato ministrstvo lahko odstopi od te pogodbe, partnerji konzorcija (z izjemo odstopljenega partnerja konzorcija, za katerega veljata tretji in četrti odstavek tega člena) pa morajo vrniti prejeta sredstva po tej pogodbi, povečana za zakonske zamudne obresti od dneva zapadlosti roka za vračilo sredstev do dneva nakazila v dobro sklada NOO oziroma proračuna Republike Slovenije.

V primeru, da med izvajanjem projekta pride do sprememb, ki bi vplivale na sklenitev pogodbe o sofinanciranju tako, da se le-ta ne bi sklenila, ministrstvo od končnega prejemnika zahteva vračilo neupravičeno prejetih sredstev ali pa odstopi od te pogodbe in zahteva od končnega prejemnika vračilo vseh prejetih sredstev, v vsakem primeru skupaj z zakonskimi zamudnimi obrestmi od dneva nakazila na transakcijski račun končnega prejemnika do dneva vračila v sklad NOO oziroma proračun Republike Slovenije.

Končni prejemnik ali konzorcijski partner, ki brez objektivnih razlogov odstopi od te pogodbe oziroma konzorcijske pogodbe, ne more nadaljnja 3 (tri) leta od dneva odstopa kandidirati za pridobitev sredstev ministrstva iz naslova mehanizma za okrevanje in odpornost.

1. člen

(insolventnost ali prisilno prenehanje končnega prejemnika)

V primeru, da je v času veljavnosti pogodbe nad končnim prejemnikom začet postopek zaradi insolventnosti ali postopek prisilnega prenehanja, je končni prejemnik dolžan o postopku takoj obvestiti ministrstvo. Z dnem objave sklepa o začetku postopka zaradi insolventnosti ali postopka prisilnega prenehanja, končni prejemnik nima več pravic po tej pogodbi, razen če je sklep razveljavljen ali postopek končan na način, da lahko končni prejemnik posluje dalje. V vsakem primeru lahko ministrstvo odstopi od pogodbe, končni prejemnik pa mora vrniti prejeta sredstva po tej pogodbi, povečana za zakonske zamudne obresti od dneva zapadlosti roka za vračilo sredstev do dneva nakazila v dobro sklada NOO oziroma proračuna Republike Slovenije.

Če pride do blokade transakcijskega računa končnega prejemnika, je končni prejemnik dolžan o blokadi takoj obvestiti ministrstvo. V primeru blokade lahko ministrstvo odstopi od pogodbe, končni prejemnik pa mora vrniti prejeta sredstva po tej pogodbi, povečana za zakonske zamudne obresti od dneva zapadlosti roka za vračilo sredstev do dneva nakazila v dobro sklada NOO oziroma proračuna Republike Slovenije. V primeru blokade transakcijskega računa končnega prejemnika kot poslovodečega konzorcijskega partnerja, lahko ministrstvo nakaže sredstva vloge za izplačilo neposredno vsakemu konzorcijskemu partnerju posebej v delu, ki pripada posameznemu konzorcijskemu partnerju.

1. člen

(konzorcijski partnerji)

Določila te pogodbe veljajo tudi za konzorcijske partnerje končnega prejemnika. Končni prejemnik se obvezuje, da bo konzorcijske partnerje seznanil z vsemi obveznostmi, ki izhajajo iz te pogodbe, jim posredoval vsa navodila, smernice, priročnike in ostale akte, spremembe oziroma dopolnitve navodil in skrbel za koordinacijo med konzorcijskimi partnerji pri izvajanju projekta, katere sofinanciranje je predmet te pogodbe.

Končni prejemnik in konzorcijski partnerji so kot partnerji konzorcija neomejeno solidarno odgovorni za uspešno izvedbo projekta in doseganje njegovih zastavljenih mejnikov, ciljev in kazalnikov.

Končni prejemnik odgovarja za zbiranje, obdelovanje in vnos podatkov vseh svojih konzorcijskih partnerjev v informacijski sistem koordinacijskega organa, in odgovarja za pravilnost vnesenih podatkov.

V primeru ugotovljenih kršitev te pogodbe, vključno z nepravilnostmi iz četrtega odstavka 12. člena te pogodbe, so končni prejemnik in konzorcijski partnerji, v imenu katerih končni prejemnik nastopa kot pogodbena stranka, ministrstvu solidarno odgovorni, vendar v primeru pokrivanja odgovornosti drugega člana konzorcija omejeno le do višine sredstev, ki jih posamezni partner konzorcija prejme za izvedbo projekta.

Končni prejemnik in konzorcijski partnerji so solidarno odgovorni za škodo, nastalo kot posledica zaradi kršitev obveznosti po tej pogodbi, vključno z nepravilnostmi iz četrtega odstavka 12. člena te pogodbe, vendar v primeru pokrivanja odgovornosti drugega člana konzorcija omejeno le do višine sredstev, ki jih posamezni partner konzorcija prejme za izvedbo projekta.

V primeru, če se pri kateremkoli konzorcijskem partnerju začne postopek zaradi insolventnosti ali postopek prisilnega prenehanja, odgovarjajo za vračilo neupravičeno prejetih sredstev vsi partnerji konzorcija solidarno, vendar v primeru pokrivanja odgovornosti drugega člana konzorcija omejeno le do višine sredstev, ki jih posamezni partner konzorcija prejme za izvedbo projekta.

## VII. VAROVANJE PODATKOV

1. člen

(varovanje osebnih podatkov in poslovnih skrivnosti)

Pogodbeni stranki se zavezujeta k varovanju osebnih podatkov in poslovnih skrivnosti v skladu z Uredbo (EU) 2016/679, Uredbo (EU) 2018/1725, Zakonom o varstvu osebnih podatkov, Zakonom o poslovni skrivnosti in Uredbo (EU) 2021/241.

Končni prejemnik je dolžan zagotoviti ustrezne postopke in sprejeti ukrepe za varovanje osebnih podatkov posameznikov, vključenih v izvajanje projekta, in sicer na način, določen z veljavno zakonodajo s področja varovanja osebnih podatkov.

Vsaka oseba, ki bo pri končnem prejemniku obdelovala osebne podatke, mora biti zavezana k varovanju osebnih podatkov.

## VIII. KONČNE DOLOČBE

1. člen

(skrbniki pogodbe)

Skrbnik pogodbe na strani ministrstva je [ime, priimek], v primeru odsotnosti ga nadomešča njegov namestnik [ime, priimek]. Skrbnik pogodbe na strani končnega prejemnika je [ime, priimek], v primeru odsotnosti ga nadomešča njegov namestnik [ime, priimek ].

Če se v času trajanja pogodbenega razmerja spremeni skrbnik pogodbe ali namestnik na strani ministrstva ali na strani končnega prejemnika, se o tem z dopisom obvesti nasprotno pogodbeno stranko.

1. člen

(aneks k pogodbi)

Vse morebitne dopolnitve in spremembe te pogodbe pogodbeni stranki določita z aneksom k tej pogodbi. Če končni prejemnik na poziv ministrstva v roku 15 (petnajstih) dni od prejema poziva ne sklene aneksa k pogodbi, ki ureja spremembe pogodbenih določil glede dinamike plačevanja, veljavnih smernic, priročnikov in ostalih aktov koordinacijskega organa iz 1. člena te pogodbe ali znižanja sofinanciranja, zagreši bistveno kršitev pogodbe. V tem primeru ima vsaka pogodbena stranka pravico odstopiti od pogodbe, končni prejemnik pa mora vrniti vsa prejeta sredstva ali njihov sorazmeren del po tej pogodbi, povečana za zakonske zamudne obresti od dneva nakazila na transakcijski račun končnega prejemnika do dneva nakazila v dobro sklada NOO oziroma proračuna Republike Slovenije.

1. člen

(reševanje sporov)

Pogodbeni stranki soglašata, da se bosta obojestransko obveščali o vseh okoliščinah, pomembnih za uresničitev določil te pogodbe. Nerešena vprašanja bosta reševali sporazumno. V primeru spora je pristojno krajevno pristojno sodišče.

1. člen

(veljavnost pogodbe)

Pogodba začne veljati z dnem podpisa obeh pogodbenih strank in velja do izteka vseh rokov, v katerih je možen nadzor po tej pogodbi ter izrekanje finančnih in drugih popravkov.

Če bi posamična določba te pogodbe postala neveljavna ali bi bilo pravnomočno ugotovljeno, da je neveljavna, ali je zaradi objektivnih razlogov ne bi bilo mogoče izpolniti, preostale določbe in pogodba ne prenehajo veljati, če lahko obstanejo brez neveljavne določbe. V tem primeru se bosta pogodbeni stranki v skladu z načeli vestnosti in poštenja z aneksom k tej pogodbi dogovorili za novo določbo, ki bo po smislu čim bližje neveljavni določbi.

Pogodba je sestavljena v 4 (štirih) enakih izvodih, od katerih prejme ministrstvo 3 (tri) in končni prejemnik 1 (en) izvod.

Datum:………………………….. Datum:……………………………

|  |  |
| --- | --- |
| **Končni prejemnik** | **Ministrstvo za vzgojo in izobraževanje** |
|  | **dr. Vinko Logaj**  |
|  |  **MINISTER** |
|  |  |

**PRILOGE:**

Priloga 1: Vloga prijavitelja, št…. z dne…

Priloga 2: Finančni načrt, št…, z dne ……..

Priloga 3: Konzorcijska pogodba št…, z dne……

Priloga 4: Vloga za izplačilo

Priloga 5: Vloga za izplačilo predplačila

Priloga 6: Standardni strošek na enoto za strošek osebja – mesečni strošek (SSE)

1. Seznam osebja (SE) je sestavni del Priloge 6. [↑](#footnote-ref-2)
2. Vloga za izplačilo s prilogami je Priloga 4. [↑](#footnote-ref-3)